Úrvalsvístala kauphallar Nasdaq á Íslandi hækkaði um 1,17% , í 2.115,42 stig , í samtals 2,5 milljarða króna viðskiptum á aðallista hlutafélaga í kauphöllinni í dag . Mest hækkun var á gengi bréfa Icelandair , eða um 2,30% , í 8,0 krónur , sem er nokkru minni hækkun en Viðskiptablaðið sagði frá fyrr í dag , þegar gengið fór um tíma í 8,06 krónur . Heildarviðskiptin námu 212 milljónum króna . Littlu minni var hækkun á gengi bréfa Eimskipafélagsins , eða um 2,29% í 128 milljóna króna viðskiptum , og fór gengið í 179,0 krónur . Loks hækkaði gengi bréfa Haga um 1,92% , í 45,15 krónur , í 454 milljóna króna viðskiptum , sem jafnframt voru þau næst mestu í kauphöllinni í dag . Mestu viðskiptin , eða fyrir 473 milljónir króna , voru hins vegar með bréf marel , sem hækkuðu um 1,68% , í 606,00 krónur . Mest lækkun var á gengi bréfa Kviku banka , eða um 1,58% , niður í 9,94 krónur , í 128 milljóna króna viðskiptum . Næst mesta lækkunin var á gengi bréfa Skeljungs , eða um 1,13% , í þó ekki nema milljón króna viðskiptum og var lokagengi bréfanna 8,32 krónur . Þriðja mesta lækkunin var svo á gengi bréfa Origo , um 1,09% , í 27,15 krónu , einnig í litlum viðskiptum eða fyrir 27 milljónir króna . Pundið komið í nærri 159 krónur Gengið stóð hins vegar í stað gagnvart evrunni , sem fæst nú á 134,16 krónur , meðan Bandaríkjadalurinn , sem veiktist um 0,08% gagnvart krónunni , fæst nú á 120,89 krónur . Pundið sem styrktist um 0,79% , fæst á 158,56 krónur .